A BIZOTTSÁG HATÁROZATA
(2006. október 6.)
a vírusos vérfertőzés (VHS), illetve a fertőző vérképzőszervi elhalás (IHN) halbetegség tekintetében a „mentes övezet” vagy „nem mentes övezetben lévő mentes halgazdaság” minősítés megszerzésére irányuló programok jóváhagyásáról szóló 2003/634/EK határozat I. és II. mellékletének módosításáról
(az értesítés a C(2006) 4363. számú dokumentummal történt)
(EGT vonatkozású szöveg)
(2006/685/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tenyésztett víziállatok és az akvakultúra-termékek forgalomba hozatalára irányadó állat-egészségügyi feltételekről szóló, 1991. január 28-i 91/67/EGK tanácsi irányelvre (1) és különösen annak 10. cikke (2) bekezdésére,
mivel:
(1)
A 2003/634/EK bizottsági határozat (2) jóváhagyja és felsorolja a különböző tagállamok által benyújtott programokat. A tagállamok programot nyújthatnak be a Bizottság részére, amely lehetővé teszi, hogy a későbbiekben egy övezet vagy egy nem mentes övezetben lévő halgazdaság a vírusos vérfertőzés (VHS) és a fertőző vérképzőszervi elhalás (IHN) halbetegségektől mentes övezet vagy nem mentes övezetben lévő mentes halgazdaság minősítés megszerzésére irányuló eljárásokat kezdeményezzen.
(2)
Olaszország 2005. november 22-én kelt levelében a Bacino del Torrente Taverone övezetben alkalmazandó program jóváhagyását kérte. A benyújtott kérelem megfelel a 91/67/EGK irányelv 10. cikkének, ezért azt jóvá kell hagyni.
(3)
Olaszország 2006. február 2-án kelt levelében a Valle Sessera övezetben alkalmazandó program jóváhagyását kérte. A benyújtott kérelem megfelel a 91/67/EGK irányelv 10. cikkének, ezért azt jóvá kell hagyni.
(4)
Olaszország 2006. február 21-én kelt levelében a Valle del Torrente Bondo övezetben alkalmazandó program jóváhagyását kérte. A benyújtott kérelem megfelel a 91/67/EGK irányelv 10. cikkének, ezért azt jóvá kell hagyni.
(5)
Olaszország 2006. május 22-én kelt levelében a Fosso Melga övezetben alkalmazandó program jóváhagyását kérte. A benyújtott kérelem megfelel a 91/67/EGK irányelv 10. cikkének, ezért azt jóvá kell hagyni.
(6)
A Ciprus egész területére alkalmazandó program alkalmazásával már végeztek. Ezért az idevonatkozó programot a 2003/634/EK határozat I. mellékletéből törölni kell.
(7)
A Veneto régióban az Azienda agricola Bassan Antonio övezetében alkalmazandó programot véglegesítették. Ezért az idevonatkozó programot a 2003/634/EK határozat II. mellékletéből törölni kell.
(8)
A 2003/634/EK határozatot ezért ennek megfelelően módosítani kell.
(9)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A RENDELETET:
1. cikk
A 2003/634/EK határozat a következőképpen módosul:
1.
Az I. melléklet helyébe e rendelet I. mellékletének szövege lép.
2.
A II. melléklet helyébe e rendelet II. mellékletének szövege lép.
2. cikk
Ennek a határozatnak a tagállamok a címzettjei.
Kelt Brüsszelben, 2006. október 6-án.